**EESTI KEEL**

**Õppemaht: 6 tundi nädalas, 210 tundi õppeaastas**

**4. KLASS**

**Teemad, õppesisu, õpitulemused, praktiline tegevus ja lõiming**

**I. SUULINE KEELEKASUTUS**

**Õppesisu**

*Kuulamine*

Hääliku pikkuste eristamine.

Kaasõpilase ja õpetaja eesmärgistatud kuulamine. Kuuldu põhjal tegutsemine, kuuldule hinnangu andmine.

Õpetaja ettelugemise järel oluliste mõistete ja seoste leidmine. Kuuldud tekstist lühikokkuvõtte sõnastamine. Kuuldud teabe rühmitamine skeemi, märksõnade jm alusel.

*Kõnelemine*

Sõnavara avardamine ja täpsustamine, töö sõnastikega. Keelekasutus erinevates suhtlusolukordades: koolis, avalikus kohas, eakaaslastega, täiskasvanutega suheldes, suulises kõnes ja kirjalikus tekstis.

Vestlus etteantud teema piires. Küsimustele vastamine, esitlus, tutvustus. Erinevate käitumisviiside ja koostöövormide võrdlemine. Oma arvamuse avaldamine, seisukoha põhjendamine, kaaslaste arvamuse küsimine. Lisateabe otsimine.

Lavastuse, kuuldud proosa-, luule- ja ainetekstide sisu ümberjutustamine.

Visuaalsed ja tekstilised infoallikad, nende usaldusväärsus. Fakt ja arvamus

Suulises keelekasutuses eakohase sõnavara, hääletugevuse, õige intonatsiooni ja tempo valimine, mõtete sobiv sõnastamine, parasiitkeelendite vältimine, mõtte lõpuleviimine.

Dialoogi ja dramatiseeringu koostamine ja esitamine. Pantomiim, rollimäng, intervjuu, aheljutustamine.

Nii enese kui ka teiste tööde tunnustav kommenteerimine õpetaja juhiste alusel.

**Õpitulemused**

***Suuline keelekasutus***

Taotletakse, et õpilane:

1. kuulab mõtestatult eakohast teksti, toimib saadud sõnumi või juhendite järgi;
2. annab lühidalt edasi kuuldu sisu;
3. väljendab end suhtlusolukordades selgelt ja arusaadavalt koolis, avalikus kohas, eakaaslastega, täiskasvanutega suheldes;
4. esitab kuuldu ja nähtu kohta küsimusi;
5. väljendab oma arvamust, annab infot edasi selgelt ja ühemõtteliselt;
6. leiab koos partneri või rühmaga vastuseid lihtsamatele probleemülesannetele, kasutades sobivalt kas suulist või kirjalikku vormi;
7. kasutab sõnastikke ja teatmeteoseid;
8. esitab peast luuletuse või rolliteksti.

**II. LUGEMINE**

**Õppesisu**

Lugemiseks valmistumine, keskendunud lugemine. Lugemistehnika arendamine, häälega ja hääleta lugemine, pauside, tempo ja intonatsiooni jälgimine;lugemist hõlbustavad võtted. Oma lugemise jälgimine ning lugemisoskuse hindamine.

Tööjuhendi lugemine. Tarbe- ja õppetekstide mõtestatud lugemine (reegel, juhend, tabel, skeem, kaart jm).Tekstide võrdlemine etteantud ülesande piires.

Sõna, lause ning teksti sisu mõistmine. Kujundlik keelekasutus (piltlik väljend). Teksti sisu ennustamine pealkirja, piltide, remarkide, üksiksõnade jm alusel. Enne lugemist olemasolevate teemakohaste teadmiste ja kogemuste väljaselgitamine, oma küsimuste esitamine ning uute teadmiste vastu huvi äratamine (mida tean, mida tahaksin teada).

Kirjandusteksti süžee, sündmuste toimumise koht, aeg ja tegelased. Sündmuste järjekord. Arutlemine tekstis käsitletud teema üle.Tegelaste käitumise motiivide analüüs.Oma arvamuse sõnastamine ja põhjendamine.Küsimustele vastamine tekstinäidetega või oma sõnadega.Töö tekstiga: tundmatute sõnade tähenduse selgitamine, märkmete tegemine loetu põhjal, märksõnaskeemi, küsimuste koostamine. Loetava kohta kava, skeemi/kaardi koostamine. Rollimäng. Dramatiseering.

Luuletuse sisu eripära määramine (loodus, nali jne); riimide leidmine ja loomine*,* riimuvate sõnade toel värsside loomine. Luuletuse ja proosateksti mõtestatud esitamine (meeleolu, laad).

Trükised (raamat, ajaleht, ajakiri), nendes orienteerumine ja vajaliku teabe leidmine.

Huvipakkuva raamatu leidmine, iseseisev lugemine, vajaliku info leidmine. Loetud raamatu sisu ja tegelaste tutvustamine klassikaaslastele. Lugemissoovituste jagamine klassikaaslastele*.* Loetud raamatust jutustamine, loetule emotsionaalse hinnangu andmine ja raamatust lühikokkuvõtte tegemine.

Vajaliku raamatu leidmine iseseisvalt, ka kataloogi või e-otsingut kasutades.

Tekstiliikide eristamine: jutustus, muinasjutt, luuletus, näidend, vanasõna, kõnekäänd, kiri.

Ilukirjandus: kunstmuinasjutt, tõsielujutt eakaaslastest, ilu- ja aimekirjandus loomadest, seiklusjutt, näidend, rahvaluule, värsslugu, vanasõnad ning kõnekäänud.

**Õpitulemused**

***Lugemine***

Taotletakse, et õpilane:

1. loeb eakohast teksti ladusalt ja mõtestatult; mõistab lihtsat plaani, tabelit, diagrammi, kaarti;
2. otsib teavet tundmatute sõnade kohta, teeb endale selgeks nende tähenduse;
3. vastab teksti põhjal koostatud küsimustele tekstinäidete või oma sõnadega, koostab teksti kohta küsimusi;
4. leiab teksti peamõtte;
5. kirjeldab teksti põhjal sündmuste toimumise kohta ja tegelasi;
6. leiab tekstist vajalikku infot;
7. tunneb ära jutustuse, luuletuse, näidendi, muinasjutu, mõistatuse, vanasõna, kõnekäänu, kirja;
8. on läbi lugenud vähemalt neli eakohast väärtkirjandusteost (raamatut);
9. tutvustab loetud kirjandusteose sisu ja tegelasi ning kõneleb loetust.

**III. KIRJUTAMINE**

**Õppesisu**

*Õigekiri*

Tähestik. Täis- ja kaashäälikud. Suluga ja suluta häälikud. Helilised ja helitud häälikud. Võõrtähed ja -häälikud. Täis- ja kaashäälikuühend.

Kaashäälikuühendi õigekiri. *g, b, d* s-i kõrval (nt *jalgsi*, *kärbsed*), *h* õigekiri,

*i* ja *j* õigekiri (tegijanimi). Tutvumine *gi*- ja *ki*-liite õigekirjaga.

Silbitamine ja poolitamine (ka liitsõnades).

Õppetegevuses vajalike võõrsõnade tähendus, hääldus ja õigekiri.

Üldkasutatavad lühendid. Lühendite õigekiri.

Nimi ja nimetus. Isiku- ja kohanimed, ametinimetused ja üldnimetused.

Eakohase teksti eksimatu ärakiri tahvlilt*.* Etteütlemise järgi kirjutamine õpitud keelendite ulatuses. Oma kirjavea iseseisev leidmine.

Sõnavara: sünonüümid, antonüümid.

Liitsõnamoodustus: täiend- ja põhisõna, liitsõna tähendusvarjund. Liitsõna ja liitega sõna erinevused.

Tegusõna. Tegusõna ajad: olevik, lihtminevik. Jaatava ja eitava kõne kasutamine. Tegusõna pööramine ainsuses ja mitmuses.

Nimisõna. Omadussõna. Asesõna. Nimisõnade kokku- ja lahkukirjutamine. Arvsõnade õigekiri. Rooma numbrite kirjutamine.

Lihtlause kirjavahemärgid. Küsi-, väit- ja hüüdlause lõpumärgid ja kasutamine. Otsekõne ja saatelause.

*Tekstiloome*

Lause. Lause laiendamise lihtsamad võimalused.

Loovkirjutamine pildi või pildiseeria põhjal, küsimuste, skeemi, kaardi või kava toel, fantaasialugu, kirjeldus, seletus, veenmiskiri, tarbetekstid (juhend, nimekiri, retsept, e-kiri, teade), ajakirjandustekstid (uudis, intervjuu, pildi allkiri, kuulutus, reklaam, arvamuslugu).

Ümberjutustuse kirjutamine: tekstilähedane, kokkuvõtlik, loov, kavapunktide järgi, märksõnade ja küsimuste toel.

Protsesskirjutamine: kirjutamiseks valmistumine (märksõnad, idee- või mõtteskeem, tsentriline kaart, sündmuste kaart, muusika, pilt jne), teksti eri versioonide kirjutamine, viimistlemine, toimetamine, avaldamine, tagasiside saamine.

**Õpitulemused**

***Kirjutamine***

Taotletakse, et õpilane:

1. märgib kirjas õigesti lühikesi, pikki ja ülipikki täis- ja kaashäälikuid;
2. märgib sõnades õigesti täis- ja kaashäälikuühendit;
3. kirjutab sulghääliku omandatud oma- ja võõrsõnade alguses;
4. pöörab tegusõnu olevikus;
5. moodustab ainsust ja mitmust, olevikku ja minevikku;
6. poolitab sõnu (õpitud reeglite piires);
7. kasutab õpitud keelendeid nii kõnes kui kirjas vastavalt suhtlemise eesmärgile, funktsioonile ja suhtluspartnerile, jälgib oma tekstis õpitud ortograafiareegleid;
8. kirjutab suure algustähega isiku ja kohanimed ja väike algustähega õppeainete, kuude, nädalapäevade, ilmakaarte nimetused;
9. tunneb ära ja kirjutab õigesti liitsõna;
10. leiab vead enda ja kaaslaste kirjutistes õpitud keelendite piires; parandab leitud vead sõnaraamatu, käsiraamatu, kaaslase ja/­või õpetaja abiga;
11. kirjutab etteütlemise järgi sisult tuttavat teksti;
12. kirjutab loetust ning läbielatud sündmustest;
13. kirjutab eakohase pikkusega loovtöid küsimuste, pildi, pildiseeria, märksõnaskeemi või kava toel;
14. kirjutab nii koolis kui ka igapäevaelus käsitsi ja arvutiga eakohaseid tekste vastavalt kirjutamise eesmärgile, funktsioonile ja adressaadile

**Praktiline tegevus, IKT ja lõiming**

Kunsti- ja tööõpetus: loodud teoste kirjeldamine ja seletamine ning tekstide illustreerimine, kuulutuse, kutse, plakati, õnnitluskaardi kujundamine, joonistamine, kingituste valmistamine, dekoratsioonide meisterdamine

Muusika: laulmine, muusika kuulamine, erinevate mõistete, terminite ja nende tähenduste otsimine internetist ja teatmeteostest

Loodusõpetus: ohutu liiklemine tänaval, ohutus, tegutsemine õnnetuse korral, abi kutsumine, erinevad infokanalid, nimed (kohanimed, planeedid jne), maailmakaardi lugemine (legend ja leppemärgid), teadusliku teksti lugemine ja vajaliku teabe leidmine

Matemaatika: diagrammide ja tabelite lugemine, tekstülesanded, rooma numbrid, mõõtmised, tekstist tulenevad arvutusülesanded

Inglise keel: häälikud, laensõnad, tegusõna, olevik, minevik, eitav ja jaatav kõne, tee küsimine, kiri, tähenduste leidmine

Informaatika: e-kirja vormistamine, info otsimine, arvutis trükkimine, tööde vormistamine vastavalt nõuetele, erinevad kodulehed ja nendega tutvumine, õppemängude mängimine

Kadrilaat

Näituste, muuseumi, teatri, kino külastamine ja sellele järgnev suuline või kirjalik analüüs.

Õpimapp

Referaadi koostamine

Temaatilised üritused

Õppekäigud